**Grazia Maria Cosima Damiana Deledda** (27. september 1871 Sardiinia – 15. august 1936) oli itaalia naiskirjanik, kes pälvis 1926. aastal Nobeli kirjandusauhinna.

Elukäik
-------

Deledda sündis väikekodanlaste peres. Peale algkooli lõpetamist õppis ta eraõpetaja juures ja seejärel asus õppima kirjandust.

Tema esimesed teosed ilmusid ajakirjas L'ultima moda, mis tollal avaldas proosat ja luulet.

1900. aastal abiellus ta rahandusministeeriumi ametniku Palmiro Madesaniga. Nad tutvusid Cagliaris 1899. aasta oktoobris ning kolisid Roomasse. Seal jätkas Deledda tööd ajakirjades La Sardegna, Piccolo rivista ja Nuova Antologia. 

1895. aastal ilmus tema perekonnaromaan "Anime oneste" ja 1900. aastal romaan "Il vecchio della montagna". Tema ajakirjanduslik töö ja looming jäid varsti silma ka kriitikutele.

1903. aastal ilmus tema romaan "Elias Portolu". Ka tema edasisi romaane ja teatritükke saatis edu. Romaani "Cenere" (1904) ainetel valmis 1916. aastal film, milles üht peaosa täitis itaalia näitleja Eleonora Duse.

Tema teoseid on kõrgelt hinnanud Luigi Capuana ja Giovanni Verga.

Looming
-------

Deledda looming põhineb armastuse, valu ja surma teemadel, sageli kajastatakse patukahetsust ja vältimatut saatust.

Tema teostes on äratuntav Giovanni Verga verism ja mõnikord Gabriele d'Annunzio dekadentlus.

Deledda romaanides on omavahel tugevalt seotud paigad ja inimesed, tunded ja keskkond. Esimestes teostes on autor sageli kirjeldanud Sardiinia põliselanike karmi elu.

### Tähtsamad teosed

* 1892 "Fior di Sardegna"
* 1892 "Le vie del male"
* 1895 "Racconti sardi"
* 1895 "Anime oneste"
* 1903 "Elias Portolu"
* 1904 "Cenere" (1904)
* 1912 "L'edera" (1912)
* 1913 "Canne al vento" (eesti keeles "Kõrkjad tuules")
* 1915 "Marianna Sirca"
* 1920 "La madre"
* 1925 "La fuga in Egitto"
* 1926 "Il sigillo d'amore"
* 1937 "Cosima" (avaldatud postuumselt)
* 1939 "Il cedro del Libano" (avaldatud postuumselt)

Teosed eesti keeles
-------------------

* "Kättetasumine" [lühijutt; koos Paul Westergaardi lühijutuga "Sõrmus"]. Ajalehe lisa; ilmumisaasta teadmata, 16 lk
* "Wana ja noored" (jutustus Sardiinia talupoegade elust). Ajalehe Maa Hääl jutulisa, Tallinn 1933, 58 lk
* "Lia ja mehed" [romaan]. Tõlkinud Meta Grünfeldt; eessõna: R. Fleri. Sari "Looduse kroonine romaan", nr 62, Tartu 1934, 224 lk; teine trükk: sari Lemmikraamat, Kuldsulg, Tallinn 1995, 190 lk
* "Kõrkjad tuules" [romaan]. Itaalia keelest tõlkinud Marta Pärna; eessõna: Aleksander Aspel. Sari Nobeli laureaadid. Kirjastus Loodus, Tartu 1935, 348 lk
* "Nõid" [katkend novellist, kus nõid Peppe oma elu hinnaga aitab lasteta abielupaaril viljatusest üle saada] – ajaleht Nädaline, 29. detsember 2007, lk 4

Välislingid
-----------

|  |  |
| --- | --- |
|  | Tsitaadid Vikitsitaatides: **Grazia Deledda** |

* Romaan "Cenere" (lk 27–254). Nota bio-bibliographica (lk 23–25) (itaalia keeles)


Nobel
Nobeli kirjandusauhinna laureaat

1901 Prudhomme • 1902 Mommsen • 1903 Bjørnson • 1904 F. Mistral, Echegaray • 1905 Sienkiewicz • 1906 Carducci • 1907 Kipling • 1908 Eucken • 1909 Lagerlöf • 1910 von Heyse • 1911 Maeterlinck • 1912 Hauptmann • 1913 Tagore • 1915 Rolland • 1916 von Heidenstam • 1917 Gjellerup, Pontoppidan • 1919 Spitteler • 1920 Hamsun • 1921 France • 1922 Benavente • 1923 Yeats • 1924 Reymont • 1925 Shaw • 1926 Deledda • 1927 Bergson • 1928 Undset • 1929 Mann • 1930 Lewis • 1931 Karlfeldt • 1932 Galsworthy • 1933 Bunin • 1934 Pirandello • 1936 O'Neill • 1937 du Gard • 1938 Buck • 1939 Sillanpää • 1944 Jensen • 1945 G. Mistral • 1946 Hesse • 1947 Gide • 1948 Eliot • 1949 Faulkner • 1950 Russell • 1951 Lagerkvist • 1952 Mauriac • 1953 Churchill • 1954 Hemingway • 1955 Laxness • 1956 Jiménez • 1957 Camus • 1958 Pasternak • 1959 Quasimodo • 1960 Perse • 1961 Andrić • 1962 Steinbeck • 1963 Seféris • 1964 Sartre • 1965  Šolohhov • 1966 Agnon, Sachs • 1967 Asturias • 1968 Kawabata • 1969 Beckett • 1970 Solženitsõn • 1971 Neruda • 1972 Böll • 1973 White • 1974 Johnson, Martinson • 1975 Montale • 1976 Bellow • 1977 Aleixandre • 1978 Singer • 1979 Elýtis • 1980 Miłosz • 1981 Canetti • 1982 García Márquez • 1983 Golding • 1984 Seifert • 1985 Simon • 1986 Soyinka • 1987 Brodski • 1988 Mahfuz • 1989 Cela • 1990 Paz • 1991 Gordimer • 1992 Walcott • 1993 Morrison • 1994 Ōe • 1995 Heaney • 1996 Szymborska • 1997 Fo • 1998 Saramago • 1999 Grass • 2000 Gao • 2001 Naipaul • 2002 Kertész • 2003 Coetzee • 2004 Jelinek • 2005 Pinter • 2006 Pamuk • 2007 Lessing • 2008 Le Clézio • 2009 Müller • 2010 Vargas Llosa • 2011 Tranströmer • 2012 Mo • 2013 Munro • 2014 Modiano • 2015 Aliaksijevič • 2016 Dylan • 2017 Ishiguro • 2018 Tokarczuk • 2019 Handke • 2020 Glück • 2021 Gurnah • 2022 Ernaux • 2023 Fosse